Исак Нютн

НС 25. децембер 1642. — ССМесто народзеняЛинколншир, 
Кральовство АнґлияДатум шмерци31. марец 1727.
(84 р.)Место шмерциЛондон, Кральовство 
Велька БританияОбразованєТринити коледжНаукова робота Обласцфизичар, математичар,
астроном, алхемичар и 

филозоф.Познати поКласична механїка
Нютнов закон ґравитациї 

Инфинитезимални рахунок 

Оптика Подписcenter|280px|

Исак Нютн (анґл. Sir Isaac Newton, /ˈaɪzək ˈnjuːtən/; Линколншир, 4. януар 1643 —Лондон, 31. марец 1727) бул анґлийски физичар, математичар, астроном, алхемичар и филозоф природи, хтори нєшка за векшину людзох єден з найвекших особох у историї науки. Народзени є 4. януара 1643. у Линколнширу, а умар 31. марца 1727. у Лондонє.Под час Нютнового живота у Европи ше хасновали два календари, юлиянски у обласцох дзе жили протестанти и православци, укључуюци Вельку Британию, док католїцки швет хасновал ґреґориянски. Кед Нютн народзени тота разлика була 10 днї, тє. ґреґориянски бул опрез юлиянского. У чаше його шмерци, розлика ше подзвигла на 11 днї. За дальши толкованя опатриц при Thony, Christie (2015). Calendrical confusion or just when did Newton die?. The Renaissance Mathematicus

Його студия Математични принципи природней филозофиї (лат. Philosophiae Naturalis Principia Mathematica), обявена 1687, хтора описує универзалну ґравитацию и три закони рушаня, поставела фундамент класичней (Нютновей) механїки и послужела як приклад за наставанє и розвой других модерних физичних теорийох. Виводзаци з тей своєй системи Кеплерово закони рушаня планетох, вон бул перши хтори указал же ше рушанє целох на Жеми и рушанє нєбесних целох покорюю истим физичним законом. Зєдинююца и детерминистична моц його законох приведла до револуциї у науки и до дальшого напредованя и воздзвигованя гелиоцентризма.

У механїки, Нютн тиж указал на єдно нове, вельке, значенє принципа отриманя импулса и момента импулса. У оптики, вон направел перши практични рефлексийни (жвераткови) телескоп „Isak Njutn (Isaac Newton) Biografija” Biografija.org (на язику: сербски). 2018-06-28. и одкрил же ше з препущованьом билей шветлосци през склєняну призму вона разклада до спектру шицких фабох (у складзе з твердзеньом Роджера Бейкона з 13. вику). Нютн ше барз закладал за часточкову природу шветлосци. Вон тиж формуловал емпирийни закон хладзеня, преучовал швидкосц звуку и предложел теорию о походзеню гвиздох. У математики, Нютн дзелї заслуги з Ґотфридом Лайбницом за одкрице инфинитизималного рахунку. Вон тиж виложел и пообщену биномну теорему, розвиваюци на тот способ такв. „Нютнов метод“ за апроксимациї нула функциї и так допринєсол преучаваньом розкладаня функцийох до рядох.

Французки математичар Жозеф Луй Лаґранж часто виявйовал же Нютн найвекши ґениє хтори дараз жил, додаваюци раз же вон, тиж, и „найщешлївши, бо ше система швета нє може одкриц и установиц вецей як раз“. Анґлийски поета Александар Поуп, порушани з Нютновима посцигнуцами, написал познати епитаф:

Природа и природни закони у ноцней цмоти находза скритосц;

Бог гвари “Най будзе Нютн” и шицко постава шветлосц.

(Nature and nature's laws lay hid in night;

God said "Let Newton be" and all was light.)

 Вонкашнї вязи 
 Портрети Исака Нютна

 Newton На сайту  Проєкт Ґутенберґ (язик: анґлийски)

 Newton Research Project 

 Литература 
 Christianson, Gale (1984). In the Presence of the Creator: Isaac Newton & his times New York: Free Press.

 „The Newton Project” Imperial College London.  

 Милорад Млађеновић, „Развој физике-Механика и гравитација“, Грађевинска књига, Београд

 Вајт, Мајкл (2010). Исак Њутн, последњи чаробњак. Београд: Завод за уџбенике

 Хокинг, Стивен (2011). На плећима дивова - велика дела физичара и астронома (2 вид.). Београд: Алнари. б. 169—218.

 Референци 

Катеґория:Науковци
Катеґория:Физичаре
Катеґория:Математичаре
Катеґория:Филозофи
Катеґория:4. януар
Катеґория:Народзени 1643
Катеґория:31. марец
Катеґория:Умарли 1727